Tōbetsu, Hokkaido

Ti Tōbetsu (当別町, Tōbetsu-chō) ket maysa nga ili a mabirukan idiay Subprepektura ti Ishikari, Hokkaido, Hapon. Manipud idi Septiembre 2016, ti ili ket addaan iti nakarkulo a populasion iti 16,694, ken ti densidad ti populasion iti 39 a tattao tunggal maysa a km². Ti dagup a kalawa ket 422.71 km². Heograpia Mabirukan iti amianan a parte ti Subprepektura ti Ishikari ti Hokkaido, ti sukog ti ili ket immatiddog iti amianan nga agpaabagatan. Daytoy ket agarup a makituon iti pagayusan a lugar iti karayan Tōbetsu. Ti Kayat a sawen ti Tōbetsu ket "karayan manipud iti kalugnakan" iti pagsasao nga Ainu, ken iti Hapon daytoy ket tinawtawagan iti "Tōbetsu Gawa (karayan)". Sakupen dagiti ababa a banbantay iti akin-amianan a lugar ti ili. Ti akin-abagatan a lugar ket parte ti Tantanap Ishikari. Ti Sapporo, ti kadakkelan a siudad ti Hokkaido ket mabirukan iti abagatan a laud ti Tōbetsu. Ti dakkel a karayan ti Ishikari ket nangbingay iti Tōbetsu manipud iti Sapporo aginggana idi 1934, idi ti perokaril ti Linia Sasshō ket nangikapet kadagitoy dua a siudad. Dagiti dadduma pay a rangtay ket nabangon iti naladladaw a kagudua ti maika-20 a siglo ken nakapaibassit pay iti lapped ti trapiko. Pakasaritaan 1902 – Napundar ti purok ti Tōbetsu. 1947 – Ti purok ti Tōbetsu kert nagbalin nga ili ti Tōbetsu. Dagiti nagibasaran Dagiti akinruar a silpo Dagiti midia a mainaig iti Tōbetsu, Hokkaidō iti Wikimedia Commons Opisial a website (iti Hapon)